JY LEES NOU NOVEMBER-GEDAGTE 2005
Ons het onlangs in 'n nuwe huis ingetrek. Anderdag sal ek vertel van huisbou, maar nou is dit nog 'n te teer saak. Almal wat al huis gebou het, sal presies weet waarvan ek praat.
Met die intrekkery het ek weer geleer hoe 'n vrou aanmekaargesit is - nie dat 'n man ooit hierdie vak in die skool van die lewe regtig onder die knie kry nie, jy bly die ewige student. Van die uitpakslag af het ek gesien hier kom moeilikheid. Hoe moes ek nie keer nie, of elke hemp, of rak, of boek wat ek al deur die jare heen met my saambring, word kandidate vir die welsyn en armsorg.
Alles is nou min of meer op sy plek. Ek leef in die mooiste huis in die hele wêreld. Nie omdat die beste en duurste in ons huis is nie - geheel en al nie - maar omdat daar vrede is.